Zbornik radova Fakulteta tehničkih nauka u Novom Sadu
Zbornik radova Fakulteta tehničkih nauka, Novi Sad
ИДЕЈНИ ПРОЈЕКАТ АДАПТАЦИЈЕ И НАДОГРАДЊЕ НАПУШТЕНЕ КУЋЕ ПОРОДИЦЕ ХАЏИ У АМАТЕРСКО ПОЗОРИШТЕ
Рад се бави адаптацијом простора напуштене куће породице Хаџи у аматерско позориште. Свој пројекат повезао сам са дешавањима у време када је двориштем куће одјекивало пуно гласова и ономе што сам у кући пронашао. Највећи део куће наменио сам за потребе малог позоришта док је мањи део куће издвојен као спомен соба историји куће и породици која је у њој живела. Позориште је намењено искључиво продукцији аматерских и дечијих представа а истовремено служи и као потенцијално место за праксу студената који су на уметничким факултетима. Идеја рада је да се Новом Саду омогући сценски простор за аматерске трупе и дечије позоришне праксе, уз истовремено одавање почасти кући и историјским догађајима који су се одвијали у њеном дворишту.
Sva prava zadržana (c) 2026 Zbornik radova Fakulteta tehničkih nauka u Novom Sadu
ДИГИТАЛНИ СИМУЛАТОР ОТВАРАЊА ПАКОВАЊА КАРАТА
У овом раду биће описан процес креирања апликације за дигитално отварање паковања Yu-gi-oh! карата, као и прављење колекције истих. Апликација је рађена унутар Unity развојног окружења и може се користити на рачунару или Андроид мобилном телефону. Такође, истраживачки део рада ће се бавити зависношћу од коцкања и његовим алтернативним верзијама, тј. lootbox механике у видео-играма и паковања колектибилних карата за играње, као и њиховом међусобном повезаношћу.
UTICAJ INTEGRACIJE E-FAKTURA SA ERP SISTEMOM NA PRIVREDU REPUBLIKE SRBIJE
Digitalizacija poslovanja pokreće ekonomski razvoj, posebno u okviru globalne konkurentnosti. Uvođenjem e-faktura, Srbija postavlja temelje za transparentnije poslovanje i usklađivanje sa evropskim standardima. Integracija e-faktura sa ERP sistemima doprinosi optimizaciji kroz automatizaciju, standardizaciju i kontrolu finansijskih transakcija. Kroz analizu najbolje prakse iz zemalja Evropske unije, rad ukazuje na potencijalne koristi za mala i srednja preduzeća u Srbiji, kojima sistem e-faktura može obezbediti uštede i unaprediti poslovnu transparentnost. Rezultati istraživanja naglašavaju ulogu ERP sistema kao temelja za digitalnu transformaciju, čime se povećava konkurentnost privrede Republike Srbije na međunarodnom tržištu.
UPOTREBA VEŠTAČKE INTELIGENCIJE ZA DETEKCIJU „PHISHING“ E-POŠTE: PRISTUP ZASNOVAN NA PRIRODNOJ OBRADI JEZIKA
Ovaj rad istražuje primenu naprednih algoritama veštačke inteligencije i mašinskog učenja za detekciju „phishing“ napada analizom sadržaja elektronske pošte. Poređenjem performansi modela Naivnog Bajesa, XGBoost-a, RNN-a i GRU-a, analizirane su tačnost i efikasnost, pri čemu se razmatraju ključne prednosti i ograničenja ovih modela u savremenim sajber bezbednosnim sistemima.
НЕИНВАЗИВНА АНАЛИЗА БЕЗБЕДНОСТИ ВЕБ АПЛИКАЦИЈА ДРЖАВНИХ ОРГАНА РЕПУБЛИКЕ СРБИЈЕ
Овај рад истражује неинванзивну анализу веб апликација у Републици Србији користећи методу веб фаза. Уз инспирацију из војних техника извиђања, развијен је прилагођени веб фазер у Go програмском језику који омогућава ефикасну аутома­тизацију идентификације рањивости. Систем укљу­чује компоненте као што су координатор послова, DNS и VPN сервери, који омогућавају скалабилност и координацију задатака. Аутоматска обрада резулта­та користи статистичке методе за филтрирање и анализу података,са фокусом на анализу фреквенције и екстремних вредности у прикупљеним подацима.
IZRADA GEOPORTALA NA OSNOVU PODATAKA SA DIGITALNOG KATASTARSKOG PLANA
U radu je prikazan postupak transformacije podataka iz CAD formata u GIS format korišćenjem FME softvera. Na osnovu tog modela, izrađena je šema baze podataka u skladu sa ISO 19152 standardom. Takođe, razvijena je interaktivna geoportal web aplikacija za vizualizaciju prostornih podataka pomoću OpenLayers biblioteke.
РАЗВОЈ ГЕОПОРТАЛА СА ИНТЕГРАЦИЈОМ 2Д И 3Д ВИЗУАЛИЗАЦИЈЕ ПРОСТОРНИХ ПОДАТАКА
У овом раду су представљени технички аспекти развоја геопортала, укључујући стандарде за управљање просторним подацима и принципе 3Д визуализације. Визуелизација просторних података реализована је помоћу JavaScript библиoтека OpenLayers и Cesium, при чему је Cesium коришћен за 3Д приказ модела објеката, а OpenLayers за 2Д приказ. Подаци су интегрисани у веб апликацију која функционише као геопортал, са Spring Boot за бекенд, PostgreSQL-а екстензијом PostGIS за управљање просторним подацима, те RESTful сервиси за повезивање фронтенд и бекенд дијелова апликације.
ISPITIVANJE TAČNOSTI ROBOTIZOVANE TOTALNE STANICE TRIMBLE S5
U okviru teorijskih osnova master rada obrađene su metode za merenje i greške koje se javljaju pri merenju horizontalnih pravaca i dužina. Takođe, opisana je konstrukcijski korišćena totalna stanica i odgovarajući postupak ispitivanja i rektifikacije totalne stanice, kao i primenjeni matematički modeli obrade podataka realizovanih merenja. U okviru praktičnog primera izvršena je obrada podataka i prikaz rezultata u vidu numeričkih, grafičkih i tabelarnih priloga.
ANALIZA SATELITSKIH SNIMAKA PRIMENOM PYTHON BIBLIOTEKA I METODA SPEKTRALNE MEŠAVINE
U radu je izvršena analiza modela spektralnih smeša (SMA) nad satelitskim snimcima Sentinel-2 platforme, u cilju klasifikacije setvenih kultura na užem području Bačkog okruga. Za obradu snimaka korišćen je Python programski jezik i njegove biblioteke.
ANALIZA STANJA PREMERA I KATASTRA U OPŠTINAMA VRBAS, SRBOBRAN I TEMERIN
Ovaj rad analizira površine zemljišta u političkim opštinama Vrbas, Srbobran i Temerin, koristeći statističke podatke iz katastarskih operata. Fokus istraživanja je na tipovima zemljišta i njihovim površinama, što je ključan faktor za efikasno upravljanje zemljišnim resursima. Korišćeni podaci pružaju pregled raspodele zemljišnih površina u ovim opštinama.
AНАЛИЗА СТАЊА ПРЕМЕРА И КАТАСТРA У РЕПУБЛИЦИ СРБИЈИ И БОСНИ И ХЕРЦЕГОВИНИ
У овом раду је презентовано истраживање стања премера, дигиталлног катастарског плана и катастра непокретности у појединим општинама у Републици Србији и Босни и Херцеговини.
IZRADA GEOPORTALA NA OSNOVU PODATAKA DOBIJENIH IZ BIM OKRUŽENJA
Za uspešnu realizaciju praktičnog dela rada potrebno je poznavanje teorijskih osnova iz oblasti 3D modela podataka, BIM-a, kao i razumevanje softvera i formata podataka za 3D modelovanje. U praktičnom delu rada je izvršena izrada 3D modela u SketchUp-u, uključujući izvoz modela u različite formate, kao i publikovanje 3D modela na različite platforme za vizualizaciju na web-u.
U ovom radu istražen je algoritam optimizacije kolonijom mrava (Ant Colony Optimization - ACO), koji se koristi za rješavanje kompleksnih optimizacijskih problema. Poseban fokus stavljen je na problem trgovačkog putnika (Traveling Salesman Problem - TSP), gde je potrebno pronaći najkraću moguću putanju koja prolazi kroz zadati skup gradova. Praktični dio rada je urađen u programskom jeziku Python. U radu je implementiran ACO algoritam, eksperimentisano je sa različitim parametrima, i analizirane su performanse algoritma. Rezultati su pokazali efikasnost i adaptivnost ACO algoritma, kao i uticaj različitih parametara na njegovu performansu.
ПРИМЕНА ГЕНЕТСКОГ АЛГОРИТМА НА РЕШАВАЊЕ ВРЕМЕНСКИ ОГРАНИЧЕНОГ ПРОБЛЕМА ТРГОВАЧКОГ ПУТНИКА СА САКУПЉАЊЕМ НАГРАДА
У овом раду анализирана је синтеза оптималне стратегије за такмичење у роботици ЕУРОБОТ користећи генетски алгоритам. Основни циљеви истраживања су развој ефикасног алгоритма и оптимизација стратегије за специфичне задатке. Проблем је моделован као варијација проблема трговачког путника са сакупљањем награда. Анализирани су случајеви са различитим врстама ограничења и параметара генетског алгоритма, и упоређена је њихова ефикасност.
варијација проблема трговачког путника са сакупљањем награда
РЕАЛИЗАЦИЈА ХАРДВЕРСКОГ И СОФТВЕРСКОГ РЕШЕЊА ЗА РЕГУЛИСАЊЕ ТЕМПЕРАТУРЕ ПРОСТОРА КЛИМА КОМОРОМ
У раду је приказана реализација управљања клима комором за регулисање температуре у простору. Дат је значај и дефиницја система за управљање зградама. Описана је клима комора као најбитнији део система за климатизацију, грејање и хлађење, и њихов састав. Приказан је постојећи хардвер којим се управља. Описан је коришћени тип регулације температуре. Представљени су и образложени резултати регулације температуре простора клима комором.
MERE ZAŠTITE OD POŽARA I PLAN EVAKUACIJE ZAPOSLENIH U PROJEKTNOM BIROU
U okviru rada prikazana su Pravila zaštite od požara sa Planom evakuacije za potrebe projektnog biroa iz Novog Sada. U toku rada izvršen je proračun, kroz 4 etape, za vreme evakuacije u situaciji kada se zaposleni nalaze u kuhinji koja je najudaljenija od izlaza. Proračunom je dobijeno da vreme evakuacije od 178 sekundi predstavlja veoma povoljno vreme evakuacije i osigurava visok stepen bezbednost u slučaju požara. Takođe, sprovedeno je testiranje zaposlenih iz oblazsti zaštite od požara pri čemu su svi zaposleni položili test.
Inženjerstvo zaštite životne sredine i zaštite na radu
REŠAVANJE PROBLEMA UKLANJANJA SUSPENDOVANIH MATERIJA IZ OTPADNE VODE FABRIKE RECIKLAŽE GUME
U radu se istražuje problem uklanjanja suspendovanih materija iz otpadne vode fabrike za reciklažu gume. Teorijski deo se temelji na analizi postojeće literature, dok se istraživački deo fokusira na analizi uzorka otpadne vode iz fabrike. U uvodu su prikazane osnovne karakteristike otpadne vode, koje se definišu njenim fizičkim i hemijskim karakterstikama, kao i prisustvo suspendovanih materija i njihov uticaj na kvalitet otpadne vode. Rad detaljno opisuje materijale i metode korišćene za uklanjanje ovih materija. Na kraju su predstavljeni i analizirani rezultati laboratorijskih ispitivanja, čime se potvrđuju efikasnost i primenljivost predloženih rešenja.
IMPLEMENTACIJA SELEKTOVANIH ZAHTEVA STANDARDA ISO 45001 NA PRIMERU KOMPANIJE NISKOGRADNJE
Rad istražuje primenu standarda ISO 45001 na primeru kompanije niskogradnje, sa glavnim fokusom na osnovne zahteve standarda uključujući angažovanje rukovodstva, analizu konteksta organizacije, identifikaciju zainteresovanih strana, definisanje politike bezbednosti i zdravlja na radu, kao i identifikaciju opasnosti, ocenjivanje rizika i prilika, obuku zaposlenih, interne provere i preispitivanje od strane rukovodstva. Posebna pažnja posvećena je specifičnim opasnostima i štetnostima u građevinskoj industriji, odnosno niskogradnji, kao što su rad sa teškom mehanizacijom, izloženost prašini, buci i opasnim materijalima. U radu je prikazana metoda za identifikaciju i ocenu rizika u ovom sektoru. Takođe, za sveobuhvatno razumevanje konteksta organizacije korišćene su SWOT i PESTEL analiza .
UTVRĐIVANJE KOLIČINE GENERISANOG GRAĐEVINSKOG OTPADA PRILIKOM IZGRADNJE STAMBENIH ZGRADA
U okviru rada potrebno je sagledati količinu i vrstu otpada koji se generiše u toku izvođenja radova na izgradnji višespratne stambene zgrade u Južno-Bačkom regionu, na koji način trenutno se upravlja otpadom koji nastane nakon građenja/rušenja objekata i na koje sve načine je moguće uticati na poboljšanje trenutnog stanja upravljanja građevinskim otpadom.
UTICAJ UPRAVLJANJA INTERESNIM STRANAMA NA USPEH KINESKIH MEĐUNARODNIH PROJEKATA U SRBIJI: STUDIJA SLUČAJA DEONICE VRBAS NA PROJEKTU „BRZA PRUGA BEOGRAD – BUDIMPEŠTA” U OKVIRU INICIJATIVE „POJAS I PUT”
Cilj ovog rada je istraživanje kritičnih faktora uspeha za upravljanje interesnim stranama u kineskim građevinskim projektima u Srbiji, sa fokusom na celokupni projekat brze pruge od Beograda do Budimpešte, pri čemu deonica Vrbas služi kao studija slučaja. Postavljena su četiri cilja: (1) identifikovati najznačajnije kritične faktore uspeha za upravljanje interesnim stranama u okviru celokupnog železničkog projekta, (2) utvrditi način na koji ovi faktori utiču na uspeh projekta, (3) istražiti uloge kulturnih faktora u upravljanju interesnim stranama u ovom međunarodnom kontekstu, i (4) pružiti preporuke za poboljšanje praksi upravljanja interesnim stranama u budućim projektima inicijative „Pojas i put”.
Industrijsko inženjerstvo i inženjerski menadžment
MENADŽMENT DOGAĐAJA ZABAVNOG KARAKTERAPRIMENOM EMBOK MODELA
U radu se istražuje mogućnost primene EMBOK metodologije pri menadžmentu događaja zabavnog karaktera. Da li se metodologija može primeniti, pod kojim uslovima i u kojoj meri, pitanja su koja su postavljena i odgovori predstavljeni u ovom radu. Jedno od značajnih i uvek prisutnih pitanja je identifikacija aspekata unapređenja manifestacija ovog tipa, što je u radu i predstavljeno.
KONTINUIRANO UNAPREĐENJE U DIGITALNOM DOBU: USVAJANJE LEAN SIX SIGMA METODOLOGIJE U USLOVIMA RADA NA DALJINU
Ovaj rad analizira primenu Lean Six Sigma (LSS) metodologije u visoko digitalizovanim radnim okruženjima, sa posebnim fokusom na rad na daljinu. Istražuje kako totalna kontrola kvaliteta (TQM) i upravljanje ljudskim resursima (HRM) utiču na motivaciju zaposlenih za usvajanje LSS inicijativa. Rad koristi kvantitativnu metodu analize kako bi identifikovao ključne faktore uspeha LSS-a u digitalizovanim uslovima, ističući praktične preporuke za adaptaciju LSS strategija digitalnoj radnoj snazi. Rezultati ukazuju na značajnu ulogu menadžmenta i izazove u primeni HRM praksi u kontekstu rada na daljinu.
PRIMENA PROJEKTNOG MENADŽMENTA U UNAPREĐENJU SPORTA I OMLADINSKE POLITIKE IZ PERSPEKTIVE POKRAJINSKOG SEKRETARIJATA ZA SPORT I OMLADINU
U ovom master radu je analizirana uloga projektnog menadžmenta u unapređenju sporta i angažovanja mladih iz perspektive Pokrajinskog sekretarijata za sport i omladinu. U radu su korišćene kvalitativne i kvantitativne metode istraživanja, analiza dokumenata, kao i intervjui sa relevantnim stručnjacima i akterima koji su bili uključeni u sportske i omladinske projekte u pokrajini. Istraženi su izazovi u primeni projektnog menadžmenta, a na osnovu dobijenih rezultata predložene su strategije za njegovo unapređenje. Rad takođe daje preporuke za budući razvoj strateških inicijativa i pristupa upravljanju projektima ove vrste.
ЕВАЛУАЦИЈА ЕФЕКАТА ОД АКТИВНОСТИ ИНВЕСТИРАЊА У УСЛОВИМА ПЕРМАКРИЗЕ
У овом раду описан је процес доношења одлуке о креирању портфолија инвестирања и мерењу перформанси различитих портфолио алокација у условима који су изразито неповољни и нестабилни по тржиште, а који при томе егзистирају дужи временски период, односно у условима пермакризе.
ANALIZA I UNAPREĐENjE POSLOVANjA PRUŽAOCA LOGISTIČKIH USLUGA (LOGISTIČKOG OPERATERA)
U ovom radu date su teorijske osnove koje bliže definišu pojmove transporta i logistike. Detaljno je predstavljena kompanija koja je bila predmet analize i praktične primene određenih metoda, njen nastanak, razvoj i transformacija koju je pretrpela razvijajući se od lokalnog lučkog operatera do pružaoca raznih logističkih usluga kao deo međunarodne grupacije.
DIGITALNA TRANSFORMACIJA I SOFTVERSKO REŠENJE AUTOMATIZACIJE ADMINISTRATIVNIH POSLOVA U UGOSTITELJSTVU
U ovom radu predstavljen je pojam digitalne transformacije kao ključni aspekt modernizacije poslovanja. Digitalna transformacija obuhvata primenu savremenih tehnologija kako bi se unapredili poslovni procesi, povećala efikasnost i omogućilo bolje upravljanje resursima. Takođe, u radu su prikazana neka od postojećih softverskih rešenja za unos faktura. Istraživački deo rada bavi se analizom trenutnog procesa unosa faktura, izazovima i greškama koje nastaju pri unosu, kao i ispitivanjem potrebe za automatizacijom ovog procesa.
RAZVOJ LIDERSTVA ZA EFIKASAN TIMSKI RAD U OSNOVNIM ŠKOLAMA
Osnovni cilj ovog rada jeste da se predstave karakteristike savremenih modela obrazovnog liderstva koji utiču na formiranje efikasnih timova u školama, prvenstveno onih koji postoje u školskoj praksi. Prvi deo rada odnosi se na pregled teorijskih razmatranja i rezultata empirijskih istraživanja pedagoškog, transformacionog i distribuiranog liderstva u školskom okruženju, kao i razmatranja timova u školama. Drugi deo rada posvećen je analizi ankete kojom je obuhvaćeno 40 ispitanika. Ovaj rad analizira razvoj liderstva za efikasan timski rad u osnovnim školama. Rezultati istraživanja predstavljaju osnov za bolje razumevanje i veću posvećenost razvoju lidera i samog odnosa između lidera i timova u školama i povećanju odgovornosti svih zaposlenih u cilju uspeha škola i napretka celokupnog društva.
UVOĐENJE SEKTORA ZA LJUDSKE RESURSE U RAZVOJNI FOND VOJVODINE
Ovaj rad se bavi predlogom za uvođenje sektora za ljudske resurse u Razvojni fond Vojvodine. Rad analizira ključne procese u upravljanju ljudskim resursima, uključujući regrutaciju, selekciju, onboarding, razvoj i zadržavanje zaposlenih, kao i offboarding i alumni programe. Fokus je na značaju profesionalnog upravljanja kadrovima, što bi povećalo efikasnost, zadržavanje talenata i unapredilo organizacionu kulturu fonda.
ANALIZA STANJA BEZBEDNOSTI SAOBRAĆAJA U ZEMLJAMA ZAPADNOG BALKANA
Cilj ovog sistematskog pregleda literature je analiza istraživanja o bezbednosti saobraćaja u zemljama Zapadnog Balkana, izuzimajući Srbiju, za period od 2015. do 2024. godine. Obrada 32 primarne studije obuhvata ključne aspekte poput analize rizika, korišćenja novih tehnologija, uticaja infrastrukturnih projekata i razvoja strateških politika za unapređenje saobraćajne bezbednosti u Bosni i Hercegovini, Crnoj Gori, Hrvatskoj, Severnoj Makedoniji i Sloveniji. Pregled ističe zajedničke izazove u regionu, kao što su potreba za boljom regulativom i efikasnijim sprovođenjem zakona.
STANOVANJE SA ATELJEOM I VRTOM - NADOGRADNJA ZGRADE U NOVOM SADU
Predlog projektovanja dogradnje i dizajniranja unutrašnjeg prostora sadrži prikaz istraživačkog i projektantskog procesa rada koji slede jedan iz drugog i nadovezuju se. Istraživački rad predstavlja osnovnu podlogu koncepta projektovanja.