Zbornik radova Fakulteta tehničkih nauka u Novom Sadu
Zbornik radova Fakulteta tehničkih nauka, Novi Sad
UPOREDNA ANALIZA FOTONAPONSKE ELEKTRANE SNAGE 1MW SA FIKSNIM I ROTIRAJUĆIM NOSEĆIM SISTEMOM NA TERITORIJI REPUBLIKE SRPSKE
Analiza se bavi razmatranjem mogućnosti korištenja solarne energije kroz fotonaponsku elektranu snage 1MW. Poseban akcenat stavljen je na analizu dva tehnička rješenja, sistem sa fiksnim nagibnim uglom i sistem sa horizontalnim rotirajućim stolovima za prećenje Sunca. U okviru analize predstavljeni su osnovni principi rada fotonaponskog sistema, rezultati proračuna i izvršeno je poređenje dobijenih vrijednosti i prednosti i nedostataka svakog od rješenja.
Sva prava zadržana (c) 2026 Zbornik radova Fakulteta tehničkih nauka u Novom Sadu
ANALIZA TOKOVA MATERIJALA FOTONAPONSKIH PANELA
U ovom radu je dat prikaz jednog od problema koji је usko vezan za sektor energetike i sektor zaštite životne sredine, a to je proizvodnja električne energije iz fotonaponskih panela i управљање отпадом који настаје nakon isteka njihovog životnog veka. Na samom početku dat je opis osnovnih elemenata fotonaponskih panela, nakon čega slede odgovori na pitanja vezana za metodu Analize tokova materijala, njen značaj I mogućnost primene u energetici. U ovom radu je takođe predstavljen model cirkularne.
Примена модерних алгоритама и метода у системима аутономних возила
Овај рад проучава и примењује савремене алгоритме и методе за перцепцију околине и планирање кретања у системима аутономне вожње. Повезујући теоријске основе и имплементацију у програмском језику Пајтон, детаљно су истражене три целине: детекција и праћење саобраћајне траке методама компјутерске визије, имплементација алгоритама за планирање оптималне путање (BFS, DFS и А* алгоритам) и креирање CNN модела за класификацију саобраћајних знакова на скупу података GTSRB.
Примена предиктивне аналитике у анализи саобраћајних незгода у београду путем Power BI алата
Рад приказује примену предиктивне аналитике у анализи саобраћајних незгода у Београду за период 2020–2025. Полазни подаци, преузети са платформе отворених података Републике Србије, обрађени су у Python-у и Power BI-ју. Применом техника чишћења, моделовања и визуализације развијени су регресиони, класификациони и кластер модели ради предвиђања ризичних периода и локација. Резултати су приказани кроз интерактивни Power BI dashboard са временским трендовима, географским расподелама и прогнозама броја незгода. Анализа указује на сезонске и просторне обрасце који могу допринети унапређењу безбедности саобраћаја.
Дигитални близанци у предиктивном одржавању уз примјену вјештачке интелигенције
У овом раду дат је систематски преглед литературе на тему дигиталних близанаца у предиктивном одржавању уз примјену вјештачке интелигенције. На почетку су представљене теоријске основе које читаоца уводе у кључне појмове. Затим је корак по корак описана методологија претраге и селекције радова. Резултати анализе представљени су графички, путем разних дијаграма који пружају визуелни увид у стање и трендове у области. У завршном дијелу рада представљени су коначни резултати анализе садржаја селектованих радова из прве фазе, уз наглашавање начина на које ови радови доприносе одговарању на постављена истраживачка питања и развоју области дигиталних близанаца у контексту предиктивног одржавања.
Идентификација и анализа техничког дуга у софтверу за заказивање термина
Технички дуг је метафора која описује креирање компромиса у изради изворног кода, где се одлуке доносе ради бржег развоја у кратком року, али касније стварају додатне трошкове кроз одржавање и дораду. Овај концепт обухвата не само кодирање, већ и шири оквир планирања рокова, испорука и функционалности пројекта. Циљ рада је да објасни основу техничког дуга и његову категоризацију, укаже на утицај у развоју софтвера и уради анализу појаве техничког дуга у реалном систему софтвера за заказивање термина. Резултати показују да су најизраженији архитектонски, дизајнерски и дефектни дуг, док су променљиви захтеви и временски притисак кључни фактори њиховог настанка.
Моделовање евакуације Српског народног позоришта у Новом Саду
У оквиру истраживања спроведена је анализа услова евакуације, прорачун евакуације, креиран је модел евакуације и спроведена је симулација евакуације из Српског народног позоришта у Новом Саду у случају пожара. Циљ рада је да се, путем компаративне анализе резултата добијених софтверским моделом (Патхфиндер) и анализом испуњености техничких захтева безбедне евакуације, установе недостаци и формулише предлог мера за унапређење безбедности од пожара и услова евакуације Српског народног позоришта у Новом Саду.
Upravljanje rizikom od katastrofalnih događaja i požara
Упоредна анализа примене RTK и PPK метода у поступку uav фотограметрије
У оквиру овог рада реализовано је поређење две методе прикупљања просторних података уз помоћ беспилотне летелице - метода са оријентационим тачкама GCP (енг. Ground Control Point) и кинематичка метода са накнадном obradom PPK (енг. Post Processing Kinematic). Урађена је комплетна фотограметријска обрада прикупљених података, укључујући генерисање облака тачака и дигиталног модела терена. За сваки метод извршена је анализа тачности добијених резултата, посебно у погледу хоризонталне и вертикалне тачности. Добијени подаци су упоређени и критички анализирани са аспекта тачности, ефикасности и применљивости у различитим условима.
Израда геопортала за заштићена подручја: од модела до коначног производа
Геопортал за заштићена подручја развијен је у складу са INSPIRE директивом. Модел базе података креиран је у Еnterprise Architect-у, подаци су усклађени помоћу FME-а и публиковани на GeoServer, а на самом крају је израђена веб апликација с основним функционалностима геопортала.
Пројектовање и имплементација паметног система за паркирање
Задатак паметног система за паркирање обрађује развој аутоматизованог система затвореног типа за управљање паркинг местима, заснованог на NFC/RFID идентификацији корисника. Систем интегрише сензоре, актуаторске механизме, програмабилни контролер и визуелне индикаторе заузетости. Посебан акценат је стављен на пројектовање штампане електронске плоче (PCB), софтверску архитектуру и дизајн макете. Систем омогућава и екстерно управљање, чиме се проширују његове функционалне могућности. Рад описује све фазе развоја – од хардверске организације и комуникационих протокола, преко софтверских алгоритама, до израде макете и апликације за екстерно управљање паркингом.
Развој система за детекцију цурења на мотору центрифугалних пумпи
У овом раду представљен је развој и израда аутоматизованог система за тестирање заптивки на склопу мотора пумпе. Циљ пројекта је унапређење контроле квалитета и елиминација неисправних производа из производног процеса. Систем је пројектован као комбинација пнеуматских и електричних елемената, управљаних преко ПЛЦ контролера и ХМИ интерфејса, који омогућавају потпуну аутоматизацију процеса тестирања.
Упоредна анализа софтвера за израду архитектонских рендера на примерима ентеријера
Истраживање се базира на упоредној анализи два софтвера за израду архитектонских приказа, Анрил Енџина (енг. Unreal Engin) и Ви-реја (енг. V-ray). Поређење се темељи на примерима сцена из ентеријера, у циљу процене рада у програмима и крајњег степена реалистичности приказа.
Енергетска ефикасност на примјеру модуларне павиљонске структуре у урбаном контексту града Никшића
Рад се бави истраживањем енергетске ефикасности павиљонске структуре која је састављена од модула. Основни циљ рада је одредити најефикаснију конфигурацију модула и испитати употребљивост генерисане енергије. Кроз примјену савремених алата и софтвера, анализира се како геометрија и њена оријентација утичу на стварање енергије из обновљивих ресурса.
Рад садржи пројекат куће маслине у Далмацији, на острву Шипан. Пројекат представља комплекс који интегрише производњу и дегустацију маслиновог уља, као и смештај посетиоца. У фокусу рада је употреба локалног камена.
Рад садржи студије случаја и пројекат куће чаја од бамбуса у Бамбусовом парку Ракусаи у Кјоту, Јапан. Приликом пројектовања фокус је пре свега стављен на бамбус као архитектонски материјал, његов однос са котекстом у коме се налази и естетику.
Ревитализација напуштеног сакралног објекта у тржницу са енотеком
Тема рада је пројектовање нових садржаја унутар габарита цркве светог Рудолфа, у Баноштору. Предмет истаживања базира се на то, да пренамену сакралне архитектуре прикаже као одрживи модел очувања културног наслеђа. У склопу рада описани су појмови и примери пренамене, као и појмови тржнице, која је најбитнији програм у склопу трансформације. Пројектантски део рада приказује начин оживљавања споменичких грађевина, смештањем програма тржнице, винског бара и осматрачнице у простор цркве.
Идејно решење стамбеног објекта са применом пасивних мера
Рад се бави истраживањем постојећих приступа примени пасивних мера у архитектури, уз анализу релевантне литературе, важећих стандарда и студија случаја које разматрају енергетски ефикасно пројектовање вишеспратних стамбених и пословних објеката. На основу спроведеног истраживања развијено је идејно решење пословно-стамбене зграде у Новом Саду које интегрише одабране пасивне мере са циљем смањења потрошње енергије, побољшања комфора корисника и унапређења укупне одрживости објекта. Посебна пажња посвећена је анализи просторне организације пословног и стамбеног дела зграде у контексту примене пасивних стратегија, са нагласком на осветљеност, природно проветравање и термалне перформансе стамбених јединица.
Идејно решење лобија стамбене зграде у Новом Саду
Рад је усмерен на пројектовање лобија стамбене зграде на постојећој локацији у Новом Саду, нјегово истраживање и развој као и допринос на значају истог током времена. Фокус током пројектованја се ставља на повећање квалитета живот станара, на стварање простора који ће бити пријатан, комфоран, простран, који ће људе заинтересовати да проведу време у њему, а не да буде само улазни хол који пружа основну функцију и ништа даље од тога, а то је комуникација између спољашнјег и унутрашњег простора.
Тема рада је развој куће на мору која обједињује стамбени простор на спрату и радионицу грнчарских производа у приземљу. Стамбени дио обезбјеђује комфор, приватност и контакт са природним окружењем, док радионица дјелује као дјелимично отворен простор намјењен креативном раду и дружењу. Концепт је заснован на равнотежи приватног и јавног, корисници имају интиму у становању док радионица истовремено отвара кућу за локалну заједницу и посјетиоце. На тај начин, објекат превазилази оквир индивидуалног дома и постаје мјесто сусрета, стваралаштва и културне размјене.
Проучавањем културног и друштвеног живота грађана Новог Сада дошло се до закључка да постоји мањак јавних простора које би представљало место окупљања како за читање пре свега тако и за друге образовне активности које би обогатиле заједницу и спојиле различите генерације унутар ње. Циљ је пројектвање простора затвореног типа који би био мултифункционалан, жив а у исто време пружао мир како за читање тако и за креативне радње, такође простор би пружао контакт са природом. Метод је дизајнирање зграде која се састоји из сегмената зависно од програма између којих је отворен простор за боравак на свежем завдуху. Резултат је инспиративна фреквентна читаоница који може да се користи током целе године при чему вертикални вртови наглашавају лепоту сваког годишњег доба. Направити склад између духовног и интелектуалног живота грађана како унутар себе тако и са зајендицом којој припадају и природи којој су неспорно део. Указујући на важност сваког поменутог елемента и њиховој међусобној вези.
Идејно решење стамбене зграде у Новом Саду
Рад је базиран на тему пројектовање стамбене јединице. Комплексног простора у ком живи велики број лјуди. Овај комплекс представлја склоп различитих садржаја и праву луксузну оазу. Јавни простор који је разнолик представља савршено место за окупљање околних грађана. Укључиванје и зеленила оплеменјује овај цео простр и чини га мање сивим.
АНЕКС ДЕПАРТМАНА ЗА АРХИТЕКТУРУ У НОВОМ САДУ
Овај рад истражује концепт и дизајн факултета и школа архитектуре у свету. Анализирано је пет објеката кроз студију случаја. Предметни објекат пројектовања, овог рада, је Анекс Департмана за Архитектуру у Новом Саду. Цео процес креирања предметног објекта приказан је текстуалном и графичком документацијом, од идеје, преко техничких цртежа до саме визуелизације објекта. За израду коришћени програми су AutoCad, Lumion и Microsoft Word. Циљ пројектног задатка је додатни простор за професоре и студенте који може да се користи и ван редовне наставе.
Људске фигуре у архитектонској визуализацији: методе, реалистичност и изазови инкорпорирања људи у рендерима помоћу АI алата (истраживање из 2024. године)
Овај Мастер рад истражује примену вештачке интелигенције у инкорпорацији људских фигура у архитектонскoј визуализацији. У склопу истраживања, пореде се традиционалне методе (3D моделовање и постпродукција) са савременим АI приступима заснованим на моделу Stable Diffusion. Истраживање обухвата више типова сцена (дневне и ноћне, ентеријер и екстеријер) и различите начине примене (са подлогом, са подлогом у виду силуета и без подлоге), уз процену реалистичности, ефикасности и техничких ограничења добијених резултата. Истраживање показује да АI алати могу значајно убрзати процес визуализације и побољшати естетски квалитет приказа, уз извесна ограничења у одређеним аспектима људске анатомије и осветљења
Идејно рјешење терминалне зграде аеродрома у Бањој Луци
Овај мастер рад истражује терминалну зграду Аеродрома Бања Лука, анализирајући њену прошлост, садашњост и потенцијалну будућност. Фокус је на унапређењу функционалности, комфора и техничке опремљености у складу са савременим стандардима. Кроз архитектонско обликовање и анализу простора, разматрају се могућности прилагођавања зграде потребама путника, особља и оперативних система. Рад користи мултидисциплинарни приступ, повезујући архитектуру са технологијом, саобраћајем и искуством корисника, с циљем проналажења оптималног рјешења за адаптацију и проширење капацитета. Посебна пажња посвећена је визуелном идентитету, безбједносним аспектима и дугорочној одрживости објекта.
ИДЕЈНО РЕШЕЊЕ ЗА ПРОЈЕКАТ КУЛТУРНОГ ЦЕНТРА МЕШОВИТЕ НАМЕНЕ У НОВОМ САДУ
Пројекат представља концепт културног центра мешовите намене, осмишљеног да обједини културне, едукативне и рекреативне функције у једном простору, прилагођеном младима и Грађанима Новог Сада.
АДАПТИВНА АРХИТЕКТУРА СПОРТСКИХ ОБЈЕКАТА: ПРОЈЕКТОВАЊЕ ТЕНИСКОГ СТАДИОНА ЗА ВЕЛИКЕ СПОРТСКЕ ДОГАЂАЈЕ
Рад је усмерен на пројектовање тениских стадиона са фокусом на разрешавање функционалних и просторних односа, при чему се посебна пажња посвећује флексибилности објекта и његовом потенцијалу за адаптацију у еколошки центар. Истражују се принципи организације простора који омогућавају ефикасно функционисање спортских садржаја, а истовремено отварају могућност трансформације у мултифункционалне просторе за спорт, рекреацију, културу и едукацију кроз интеграцију одрживих архитектонских елемената. Рад указује на значај оваквих трансформација у контексту савременог урбаног развоја и истиче потребу за одговорним управљањем изграђеним просторима како би се унапредили одређени аспекти савремених градова.
Истраживање концепта самоодрживе куће у суровом поднебљу пустиње Атакама, кроз интеграцију савремених система коришћења обновљиве енергије и природних ресурса, архитектонско обликовање и естетику. Испитивање архитектуре будућности ослањајући се на њен традиционални манир.
Психолошки принципи у дизајну корисничког искуства и њихова примена у развоју мобилне апликације
Рад истражује примену психолошких принципа у дизајну корисничког искуства и њихов утицај на перцепцију и понашање корисника. Кроз анкету и А/Б тестирање прототипа мобилне апликације испитује се улога персонализације и гејмификације у повећању мотивације и ангажовања.
Анализа перцепције аутентичности стварних и вештачки генерисаних фотографија
У овом раду се истражује примена вештачке интелигенције у креирању и генерисању фотографија производа за потребе маркетинга, са фокусом на визуелну презентацију чоколаде. Рад обухвата анализу коришћених алата, инструкција за генерацију слика, као и испитивање перцепције публике у препознавању AI-генерисаних фотографија. Циљ је процена квалитета, естетске привлачности и могућности практичне примене ових технологија у оглашавању.
Примена алата заснованих на вештачкој интелигенцији у генерисању анимација за потребе оглашавања производа
У раду су објашњени појмови анимације, њене примене у сврхе оглашавања производа као и разлике у перцепцији статичног и динамичног садржаја приликом оглашавања. У експерименталном делу детаљно је објашњен поступак генерисања видеозаписа помоћу четири различита модела на бази вештачке интелигенције, а затим је спроведено истраживање о допадљивости генерисаних анимација.