Zbornik radova Fakulteta tehničkih nauka u Novom Sadu
Zbornik radova Fakulteta tehničkih nauka, Novi Sad
UTICAJ REGULACIJE POBUDE SINHRONOG GENERATORA NA DINAMIKU KRATKIH SPOJEVA
Predmet rada je analiza uticaja regulacije napona upravljanjem naponom pobude sinhronog generatora prilikom tropolnih kratkih spojeva u upetljanoj prenosnoj mreži. Dat je postupak i proračun tranzijenata tropolnog kratkog spoja, kao i analitički izraz za struju kratkog spoja pod uticajem regulacije napona upravljanjem pobude generatora. Nakon toga, prelazi se na simulacionu verifikaciju gde je detaljno objašnjen postupak izvedbe sinhronizacije i regulacije. Konačno, snimljeni su talasni oblici veličina od interesa prilikom kratkog spoja gde su potvrđena teorijska izlaganja, kojima je predviđena pojava većih vrednosti struja kratkog spoja primenom regulacije.
Elektrotehničko i računarsko inženjerstvo
MULTIFAKTORSKA AUTENTIFIKACIJA I KONTROLA PRISTUPA ZASNOVANA NA INTEGRACIJI SENZORA I BIOMETRIJE
U ovom radu predstavljen je dizajn multifaktorskog sistema za autentifikaciju i kontrolu pristupa, koji kombinuje senzore pokreta, biometriju i prepoznavanje glasa. Sistem omogućava dva nivoa verifikacije – PIN ili otisak prsta i prepoznavanje glasa – pre odobrenja pristupa ili aktiviranja alarma.
УТИЦАЈ КОНФИГУРАЦИЈЕ НАМОТАЈА НА ХАРМОНИЈСКИ САСТАВ ИНДУКОВАНОГ НАПОНА ХИДРОГЕНЕРАТОРА
У раду је анализиран утицај конструкције намотаја на хармонијски састав индукованог напона хидрогенератора. Детаљно је приказана конструкција хидрогенератора, као и основни појмови који се односе на намотаје, магнетопобудну (МПС) и електромоторну силу (ЕМС). Разматрана је метода коначних елемената која се користи за анализу магнетских појава у машини, као и појам виших хармоника и њихових показатеља. Спроведена је анализа машине код које се у спектру индукованог напона јављају нежељени хармоници, након чега је предложена корекција корака намотаја статора. Извршене симулације показале су да предложена измена доводи до побољшања магнетског састава и радних перформанси машине.
АНАЛИЗА И ЕКСПЕРИМЕНТАЛНА РЕАЛИЗАЦИЈА СИСТЕМА ОПТИЧКИХ БЕЖИЧНИХ КОМУНИКАЦИЈА
У раду је представљена анализа и експериментална реализација оптичких бежичних комуникација са посебним освртом на примену видљиве светлости као преносног медијума. Рад је фокусиран на реализацију једноставног VLC система заснованог на OOK модулацији, коришћењем SDR уређаја USRP за физички слој комуникације и GNU Radio алата за генерисање и обраду сигнала.
ВЈЕТРОЕЛЕКТРАНЕ У ДИСТРИБУИРАНИМ МРЕЖАМА И ЊИХОВА ЗАШТИТНА ОПРЕМА
У раду је описан рад вјетроелектране и њихове заштитне опреме, а такође је и урађена симулација на модификованој IEEE 13-bus дистрибутивној тест мрежи. IEEE 13 мрежа је модификована додавањем вјетроелектрана. У оквиру ове мреже моделована је и релејна заштита ветроелектране. Симулиран је трополни кратак спој са земљом и приказан је рад релејне заштите током кратких спојева.
СИМУЛАЦИЈА И ТЕСТИРАЊЕ РАДА УПРАВЉАЧКЕ ЈЕДИНИЦЕ РЕКЛОЗЕРА У РЕАЛНОМ ВРЕМЕНУ
Овај рад обрађује симулацију и тестирање рада управљачке јединице реклозера ABB RER615 у симулационом окружењу Typhoon HIL, уз интеграцију са симулатором HIL604 преко уређаја Universal HIL Connect. Примјеном методологије Controller Hardware-in-the-Loop (C-HIL) омогућено је тестирање стварне управљачке јединице без потребе за сложеним лабораторијским условима. Кратки спојеви се симулирају безбједно и поновљиво, што унапређује верификацију заштитних функција. Симулације су обухватиле различите типове кварова и трајања поремећаја, уз анализу реакције прекострујне заштите и логике аутоматског поновног укључења.
ПРИМЕНА ФАКТОРИЗАЦИЈЕ МАТРИЦА У СИСТЕМИМА ПРЕПОРУКА
У овом раду се разматра и изучава примена медода факторизације матрица у системима препорука. Проучавају се различите методе факторизације матрица. Циљ је да се побољшају тачности и персонализација препорука. Проблем који се решава се односи на што прецизније предвиђање оцена које би корисник дао филмовима. Технике коришћене у експерименту су СВД, СВД++ и ТимеСВД++.
ТЕРМИЧКИ АСПЕКТИ СТРУЈНЕ ОПТЕРЕТИВОСТИ ЕЛЕКТРОЕНЕРГЕТСКИХ КАБЛОВА
У овом раду је приказан прорачун термички трајно дозвољене струје електроенергетских каблова. При томе је анализиран утицај различитих фактора на вредност термички трајно дозвољене струје, међу којима су конструкција и начин полагања каблова, температура и термички отпор земљишта у које се каблови полажу, утицај исушивања земљишта и променљивог дијаграма оптерећења. Добијенe вредности термички трајно дозвољене струје су упоређене са вредностима које се користе у домаћој електропривреди.
АНАЛИЗА И ИМПЛЕМЕНТАЦИЈА TENDERMINT КОНСЕНЗУС АЛГОРИТМА И ЊЕГОВИХ ВАРИЈАЦИЈА
У раду се анализира Tendermint консензус алгоритам, са посебним освртом на његову структуру, фазе рада и механизме за постизање сагласности у дистрибуираним системима. Разматрају се његове предности, ограничења, као и могуће варијације и модификације које унапређују перформансе, безбедност и скалабилност система заснованих на блокчејн технологији.
ДИЗАЈН ПРОТОКОЛА ЗА МАСИВАН СЛУЧАЈАН ПРИСТУП КОЈИ КОРИСТЕ СУКЦЕСИВНО ПОНИШТАВАЊЕ ИНТЕРФЕРЕНЦИЈЕ
У раду су проучене модерне технике приступа мрежи у системима са великим бројем уређаја који на случајан и непредвидив начин приступају мрежи Интернета ствари. Посебан акценат је стављен на алгоритме случајног приступа мрежи базираним на сукцесивном поништавању интерференције, укључујући и њихову теоријску асимптотску анализу и методе за оптимизацију перформанси.
KOROZ - eBPF BAZIRANI OSVEŽIVAČ DNS CACHE-a
Ovaj rad istražuje upotrebu eBPF tehnologije za optimizaciju DNS saobraćaja. Implementacijom sistema baziranog na eBPF-u, XDP-u i Rust programskom jeziku, predstavljena je efikasna inspekcija i manipulacija mrežnim paketima u realnom vremenu. Prikazani su teorijski osnovi, opisane ključne komponente rešenja, rezultati i predloženi pravci daljeg razvoja, uključujući integraciju heuristika i veštačke inteligencije za optimizaciju DNS keš mehanizma.
ОСОБИНЕ БРОКЕРА ПОРУКА И ЊИХОВА ПРИМЕНА У ДИСТРИБУИРАНИМ СИСТЕМИМА
Рад истражује и анализира изабране брокере порука, са фокусом на њихове кључне карактеристике као што су постојаност и очување редоследа порука. Разматра се примена ових особина у дистрибуираним системима, као и евалуација перформанси кроз мерење пропусности и кашњења.
Анализа рендгенских снимака плућа применом дубоких конволуционих и трансформер модела
Овај рад представља примену дубоких конволуционих и трансформер модела за аутоматску класификацију рендгенских снимака грудног коша ради откривања рака плућа. Предложен је каскадни систем који у првом кораку раздваја здраве од патолошких снимака, а у другом врши даљу поделу патолошких случајева на онколошке и неонколошке. Модели су фино подешени на скупу од 20000 снимака различитог порекла, уз примену техника аугментације и уравнотежења класа. Резултати показују високу осетљивост у препознавању болесних случајева и поуздано разликовање онколошких промена, што указује на могућност примене система као помоћног алата у радиолошкој дијагностици.
Sva prava zadržana (c) 2026 Zbornik radova Fakulteta tehničkih nauka u Novom Sadu
Примена кубернетеса и машинског учења у развоју система за временску прогнозу
Овај рад представља развој система за предвиђање температуре у реалном времену који комбинује технологије Кубернетеса, Докера и Long Short-Term Memory (ЛСТМ) неуронских мрежа. Архитектура система заснована је на микросервисима који обухватају сервис за предвиђање, сервис за управљање подацима, графички интерфејс и сервис за заказивање задатака. Систем је имплементиран и тестиран у Minikube Кубернетес кластеру, користећи PostgreSQL базу података за чување података и Streamlit библиотеку за визуелизацију резултата. LSTM модел је обучен на реалним метеоролошким подацима и омогућава прогнозу температуре за наредних 24 сата и 7 дана. Резултати показују да интеграција Кубернетеса и машинског учења омогућава ефикасну оркестрацију и скалабилност при дизајнирању систеma. Рад представља основу за даљи развој у правцу примене у клауд окружењима и интеграције са системима за аутоматско прикупљање и обраду података.
Компаративна анализа инклузивног дизајна комуникационих платформи: мајкрософт тимс, дискорд и Слек кроз десктоп, веб и мобилна окружења
У овом раду дата је анализа и поређење комуникационих платформи Мајкрософт Тимс, Слек и Дискорд кроз различита окружења – десктоп, веб и мобилно. На основу детаљне анализе њихових функционалности, приступачности и могућности прилагођавања, изведени су закључци о томе у којој мери свака од платформи испуњава принципе инклузивног дизајна. Сврха анализе је да се утврди на који начин комуникационе платформе могу допринети дигиталној једнакости и равноправном приступу информацијама, као и да се укаже на области које захтевају даља побољшања како би биле потпуно приступачне свим корисницима.
PRIMENA PAMETNIH UGOVORA I NEZAMENLJIVIH TOKENA U VEB APLIKACIJAMA ZASNOVANIM NA BLOKČEJN TEHNOLOGIJAMA
U ovom radu biće prikazana primena pametnih ugovora i NFT tehnologija u okviru veb aplikacija. Poseban akcenat stavljen je na implementaciju nagradnog sistema zasnovanog na blokčejn tehnologijama.
Развој од-краја-до краја шифрованог блокчејн протокола за преговоре и повраћај средстава након експлоатације на Ethereum мрежи
Овај рад представља RESET платформу децентрализовани Web3 протокол који омогућава сигурну, приватну и проверљиву комуникацију између компромитованих протокола и нападача. Рад описује архитектура система, коришћене технологије, имплементација паметних уговора и дизајн клијентске апликације.
NAPREDNA KONTROLA TROFAZNOG IŠM NAPONSKOG INVERTORA POVEZANOG NA MREŽU PREKO REZONANTNOG LCL FILTRA
U ovom master radu modeluje se i razmatra napredna kontrola trofaznog impulsno-širinski modulisanog (IŠM) naponskog invertora povezanog na krutu električnu mrežu preko rezonantnog LCL filtra. Rad obuhvata modelovanje sistema u različitim koordinatnim sistemima, analizu rezonantnih pojava u LCL filtru, kao i tehnike njihovog pasivnog i aktivnog prigušenja. Posebna pažnja posvećena je dizajnu upravljačke strukture zasnovane na kaskadnoj regulaciji sa kontrolom kvadrata napona jednosmernog kola i regulaciji vektora struje uz primenu fazno-zaključne petlje.
ПРОРАЧУН ТОКОВА СНАГА ИНТЕГРИСАНИХ ПРЕНОСНО-ДИСТРИБУТИВНИХ МРЕЖА
У овом раду предложена је процедура за прорачун токова снага интегрисано преносно-дистрибутивних мрежа. Представљени су модели различитих типова мрежа и проблема токова снага и поступци за њихово решавање, као вид одвојеног приступа при анализи стаационарног стања мреже. Дат је предлог заједничког, јединственог поступка над интегрисаном мрежом уз приложене резултате прорачуна над конкретним примером мреже и дискусију резултата.
интегрисана преносно-дистрибутивна мрежа
ЈЕДАН ПРИСТУП МОДЕЛОМ ВОЂЕНОГ ИНЖЕЊЕРИНГA ИНФОРМАЦИОНИХ СИСТЕМА
Циљ овог истраживања је да се, применом инжењеринга вођеног моделима, формално дефинишу и практично примене поступци трансформација који омогућавају поступни прелазак са концептуалног на имплементациони ниво. Полазећи од концептуалног модела информационог система заснованог на концепту типа форме, предложени приступ омогућава извођење релационе шеме базе података и њеног имплементационог описа за изабрану SQL (Structured Query Language) платформу. Дефинисан је методолошки оквир који обухвата проширење наменског језика FTDSL (Form Type Domain-Specific Language) развојем графичке синтаксе и имплементацију Model-to-Model и Model-to-Text трансформација, чиме се обезбеђује интегрисан и аутоматизован процес инжењеринга информационих система заснован на моделима.
Имплементација мултифакторске аутентификације за Open SSH сервер
Рад реализује имплементацију мултифакторске аутентикације за OpenSSH сервер, уз коришћење TOTP кодова као другог фактора. Приказани су кораци конфигурације, тестирања и анализа безбедносних аспеката током пријаве корисника на сервер.
Имплементација аутентификације применом FIDO2 стандарда
Рад се бави дизајном, имплементацијом и анализом веб апликације која користи FIDO2 стандард као замену за традиционалне лозинке. Кроз теоријски преглед, развој функционалног прототипа и симулацију напада, рад демонстрира практичну примену и безбедносну отпорност система аутентификације без лозинки, нудећи увид у његову супериорност у односу на системе засноване на лозинкама.
УПРАВЉАЊЕ ТРОФАЗНОГ АСИНХРОНОГ МОТОРА ПРЕКО ПРОГРАМАБИЛНОГ ЛОГИЧКОГ КОНТРОЛЕРА ПУТЕМ PROFINET КОМУНИКАЦИЈЕ
У овом раду приказана је симулација рада лифта. Комуникација између PLC-a, фреквентног регулатора и HMI панела. Приказана је и PID регулација за прецизно одређивање позиције лифта.
Развој OCR модула за форензички алат Autopsy
У оквиру овог рада развијен је OCR модул интегрисан у форензички алат Autopsy ради аутоматске екстракције текста из слика током дигиталне форензичке истраге.
Имплементација система за Over-the-Air ажурирање IoT уређаја
Рад се бави дизајном, архитектуром и имплементацијом система за сигурно и скалабилно Over-the-Air (OTA) ажурирање фирмвера, са фокусом на IoT уређаје базиране на ESP32 микроконтролеру. За реализацију серверског дела система користи се serverless приступ на Amazon Web Services (AWS) платформи, уз употребу сервиса као што су Lambda, S3, DynamoDB и IoT Core. Клијентска апликација на уређају имплементира робустан механизам за верификацију дигиталног потписа и сигуран процес инсталације. Администраторски кориснички интерфејс, који омогућава управљање верзијама и покретање процеса ажурирања, развијен је коришћењем React библиотеке.
Алгоритамски модел хемијских реакција и његова примена у едукативној видео игри
Овај рад представља развој алгоритамског модела за валидирање хемијских реакција у реалном времену у оквиру едукативне видео-игре. Модел формализује правила комбиновања елемената на основу валентности и електронегативности, уз аутоматизовано генерисање формуле и визуелног приказа једињења. Систем је имплементиран у окружењу Unreal Engine и омогућава интерактивну проверу реакција кроз повратну информацију кориснику. Рад повезује алгоритамску логику са визуелним и педагошким принципима у циљу подршке учењу кроз игру.
Аутоматска детекција и класификација патологија на гастроскопским и колоноскопским снимцима
Циљ рада је пројектовање и обука аутоматског система за анализу гастроскопских и колоноскопских снимака у видљивом спектру ради детекције присуства патоморфолошких промена и њихове категоризације. Систем је заснован на савременим методама дубоког учења и способан да самостално, на основу снимака насталих током стандардне дијагностичке ендоскопске процедуре, процени да ли у снимцима постоје патоморфолошке промене, које категорије, и представи резултате у облику вероватноће присуства патологије (абнормалан налаз) и вероватноће различитих категорија болести. Употребни циљ је дијагностичка помоћ лекарима приликом дијагностике.
PRORAČUN STRUJE KRATKOG SPOJA I KOORDINACIJA PREKOSTRUJNE RELEJNE ZAŠTITE U MIKROMREŽAMA
Mikromreže, kao lokalni i fleksibilni energetski sistemi koji mogu raditi povezano s mrežom ili u ostrvskom režimu, donose izazove u analizi zbog prisustva distribuiranih energetskih resursa (DER). Posebni problemi javljaju se pri proračunu struja kratkog spoja i koordinaciji relejne zaštite, gde tradicionalne metode nisu dovoljne zbog dvosmernih tokova energije i invertorskih izvora. Ovaj rad prikazuje postojeće pristupe ovim problemima, analizira njihove prednosti i ograničenja, te kroz simulacije u ETAP-u ocenjuje najperspektivnije metode i pravce daljeg razvoja relejne zaštite mikromreža.
ULOGA I ZNAČAJ ELEKTRIČNIH AUTOMOBILA U PAMETNIM MREŽAMA
Rad analizira ulogu električnih vozila u konceptu pametnih elektroenergetskih mreža i njihovu povezanost sa obnovljivim izvorima energije. U MATLAB/Simulink okruženju modelovana je IEEE 13-čvorna test mreža sa integrisanom solarnom elektranom i baterijskim skladištem energije. Cilj je prikaz uticaja ovih sistema na stabilnost i efikasnost distributivne mreže, kao i procena potencijala električnih vozila kao aktivnih elemenata u budućim pametnim mrežama.
ANALIZA I PRIMENA OPC UA ZA DIGITALNU TRANSFORMACIJU MAŠINE ZA BRIZGANJE PLASTIKE
U okviru ovog rada obrađena je primena OPC UA specifikacije u industriji prerade plastike, kako bi se implementiralo proizvodno postrojenje u skladu sa karakteristikama postavljenim Industrijom 4.0. Tema rada obuhvata konfigurisanje OPC UA servera primenom EUROMAP 77 informacionog modela, kao i testiranje bezbednosnih aspekata OPC UA na primeru mašine za brizganje plastike. Predstavljene su ključne prednosti OPC UA u odnosu na klasičnu implementaciju proizvodnog postrojenja.