Zbornik radova Fakulteta tehničkih nauka u Novom Sadu
Zbornik radova Fakulteta tehničkih nauka, Novi Sad
Основни циљ овог рада је истраживање могућности релокације постојеће рафинерије нафте у Новом Саду, која већ дужи низ година није у функцији. Кроз рад се разматрају критеријуми за избор нове локације, са циљем идентификације просторно, инфраструктурно и еколошки најповољнијег решења за њено измештање.
Industrijsko inženjerstvo i inženjerski menadžment
Sva prava zadržana (c) 2026 Zbornik radova Fakulteta tehničkih nauka u Novom Sadu
Специфичности управљања пројектима у савременом глобалном окружењу
Промене у пословном окружењу могу бити подстакнуте различитим факторима, а један од њих, у данашње време, може бити и глобализација. Глобални пројкти носе са собом одређене изазове, али и користи, које је неопходно препознати и искористити, уз прилагођено управљање овом врстом пројеката.
Интегрисани приступ маркетингу догађаја: анатомија успеха 2025
Рад приказује интегрисани приступ маркетингу догађаја на примеру догађаја „Анатомија успеха 2025“. Кроз теоријски оквир објашњени су кључни појмови маркетинга догађаја, фазе организације и значај доследне комуникације и визуелног идентитета. У практичном делу приказан је целокупан процес планирања, од дефинисања циљне групе и структуре тима, разраде програма, буџета и временске линије, до израде промотивне стратегије засноване на пет комуникационих фаза. Резултати показују да интегрисани приступ омогућава јасније позиционирање догађаја, већи ангажман публике и примењив модел за будућу реализацију.
Решавање конфликата у компанији Beba & Beba doo
У раду се анализирају ставови запослених у компанији Beba & beba doo о конфликтима на раду и стратегијама њиховог решавања. Циљ је да се утврди које стратегије и приступи најефикасније доприносе смањењу конфликата и унапређењу лидерских и комуникационих пракси. Резултати показују да запослени највише вреднују отворену комуникацију и компромис, док тим билдинг активности имају мањи утицај. Закључује се да постоји потреба за јачањем тимске сарадње и прецизнијим дефинисањем улога ради ефикаснијег решавања конфликата.
Имплементација BIM-а у фази извођења радова применом AR технологија
У раду је разматрана интеграција BIM технологије са технологијама проширене реалности (Augmented Reality – AR) у фази извођења грађевинских радова. Анализирани су технички аспекти BIM–AR интеграције, као и практичне примене AR технологија на градилишту, укључујући приказ скривених елемената, детекцију колизија, подршку монтажи и унапређење контроле квалитета (QA/QC). Такође је извршена анализа платформи које омогућавају имплементацију BIM-а путем AR технологија. Резултати указују да BIM–AR интеграција може значајно допринети унапређењу координације и ефикасности извођења грађевинских радова.
Примена рециклираног бетона у префабрикованим грађевинским елементима
Грађевински сектор истовремено троши велике количине природних ресурса и генерише значајне количине грађевинског отпада, при чему бетонски шут чини важан део тог тока. Рециклирани бетон, најчешће кроз примену рециклираног бетонског агрегата (RCA), представља одрживо решење које омогућава смањење потребе за експлоатацијом природног агрегата и смањење одлагања отпада. У раду се анализира примена рециклираног бетона у префабрикованим елементима са фокусом на утицај RCA на обрадивост, механичка својства, дуготрајне деформације и трајност, као и на технолошке мере које обезбеђују стабилан квалитет у фабричким условима. Уз појачану контролу квалитета рециклирани агрегат се може поуздано користити у префабрикацији.
Уређење реке Штире узводно од постојеће регулације
У оквиру рада се сагледава уређење реке Штире на деоници узводно од постојеће градске регулације у Лозници, са аспекта заштите од великих вода и обезбеђивања стабилног режима течења. Анализа обухвата испитивање природних и просторних карактеристика сливног подручја, дефинисање меродавних протицаја великих вода применом хидролошких метода, као и хидрауличку анализу постојећег и разматраног регулисаног стања корита. У оквиру рада разматра се пропусна моћ корита, појава изливања воде у постојећем стању и могућности примене регулационих грађевина у циљу смањења ризика од плављења. Хидраулички прорачуни спроведени су применом једнодимензионалног модела у програмском пакету HEC-RAS, а добијени резултати представљају основу за дефинисање техничког решења уређења водотока.
Заштита насеља Залуг од великих вода реке Лим
У оквиру рада разматра се проблем заштите насеља Залуг од великих вода реке Лим, на деоници од км 69+741 до км 72+741, са аспекта смањења ризика од поплава и обезбеђивања стабилног и безбедног режима течења. Анализа обухвата сагледавање природних, просторних и хидролошких карактеристика предметне деонице реке, као и утицаја великих вода на насеље, инфраструктуру и пољопривредне површине. У раду је извршено дефинисање меродавних протицаја великих вода применом хидролошких анализа и расположивих података, као и хидрауличка анализа постојећег и пројектованог стања корита реке Лим. Посебна пажња посвећена је испитивању пропусне моћи корита, појави изливања воде у постојећем стању и идентификацији угрожених површина. На основу добијених резултата разматране су могућности примене одбрамбених хидротехничких објеката, као што су насипи и заштитни бетонски зидови, у циљу смањења ризика од плављења и унапређења нивоа заштите. Хидраулички прорачуни спроведени су применом једнодимензионалног модела у програмском пакету HEC-RAS, а добијени резултати представљају основу за дефинисање техничког решења одбрамбене линије и планирање мера заштите од великих вода.
Нелинеарна статичка анализа зидане зграде спратности П+5 у Новом Саду
У раду је спроведена нелинеарна статичка анализа вишеспратне зидане зграде спратности (П+5) на подручју Новог Сада, према Еврокод стандардима. Тродимензионални математички модел формиран је применом еквивалентних оквира. Ниво сеизмичког дејства (убрзање тла) је постепено увећаван како би се добио крајњи сеизмички капацитет објекта. При анализи су у обзир узета два распореда сеизмичких сила за главне правце објекта. Прорачунате су вредности фактора прекорачења (OSR), дуктилности (μ) и фактора понашања (q), и упоређене су са вредностима добијеним у софтверу, и са вредностима датим у Еврокоду.
Дигитална трансформација у грађевинарству: улога вештачке интелигенције и савремених технологија у унапређењу продуктивности кроз пројектовање, извођење и одржавање објеката
Дигитална трансформација представља један од најзначајнијих процеса у савременој грађевинској индустрији, са циљем повећања продуктивности, ефикасности и одрживости током целокупног животног циклуса објекта. Овај рад анализира примену савремених технологија као што су Building Information Modeling (BIM), вештачка интелигенција (AI), Internet of Things (IoT) и дигитални близанци у фазама пројектовања, извођења и одржавања. Посебна пажња посвећена је начину на који ове технологије доприносе бољој сарадњи учесника, оптимизацији ресурса и смањењу трошкова.
Утицај BIM технологије на смањење ризика од повреда на раду у грађевинарству
У индустрији архитектуре, инжењерства и грађевинарства (AEC) постоји општи договор да имплементација информационог моделирања зграда (BIM) мења начин на који се пројекти изводе. BIM методе нуде значајне предности у поређењу са традиционалним радним процесима заснованим на папиру или дводимензионалним цртежима.
Идејно решење наводњавања пољопривредног земљишта „Агролика“ Бачки Грачац
У раду је приказанa методологија пројектовања система за наводњавање пољопривредне површине од 1160 ha у Бачком Грачцу, његова функционалност и примена. Применом теоријских основа које прати хидротехничко решење, преко водног биланса земљишта, климатских услова, адекватне механизације, и на крају хидрауличког прорачуна, те графичких прилога дошло се до идејног решења којим је реализован овај рад.
Процена стања и енергетска санација Дома културе у Змајеву
Рад се састоји из теоријског и практичног дела. У теоријском делу описан је механизам и утицај капиларне влаге на детериорацију зидова и могуће методе санације. У практичном делу урађена је процена стања зграде Дома културе у Змајеву и прорачун потребне енергије за грејање за постојеће стање са предлогом одговарајућих мера енергетске санације. Затим је урађен и прорачун потребне енергије за грејање након предвиђених санационих мера.
Анализа економичности пројектовања спрегнуте конструкције са лако-агрегатним бетоном за тржиште Републике Србије
Сврха овог рада је одговор на питање: да ли је економично пројектовати и градити спрегнуте конструкције са лако-агрегатним бетоном за тржиште републике Србије? Да би се добио одговор на ово питање, на конкретном примеру објекта пројектована је спрегнута конструкција (уз поштовање свих стандарда и прописа за пројектовање ових конструкција из Еврокода) са лако-агрегатним бетоном и са класичним бетоном. Приликом димензионисања сви параметри између две спрегуте конструкције су задржани исти. Након завршеног димензионисања уследила је анализа утрошених материјала (бетон, арматура, конструкциони челик) и јединичних цена материјала за тржиште републике Србије.
Tехнологија и организација грађења подвожњака
Предмет овог рада је изградња бетонске конструкције подвожњака у сложеним условима околине
Израда софтверске апликације за модалну анализу Н-спратне рамске конструкције
У овом раду представљен је модел за апроксимативну динамичку анализу Н-спратне рамске конструкције путем система еквивалентних опруга. Овај приступ омогућава поједностављено одређивање сопствених фреквенција и модалних облика осциловања конструкције, превазилазећи ограничења статичке анализе. Развијена је софтверска апликација користећи C# и WPF технологије, по принципу MVVM архитектуре, која омогућава инжењерима и студентима да брзо прорачунају параметре крутости и масе, а затим изврше прорачун вибрација у првом моду. Провера резултата кроз поређење са апроксимативним инжењерским методама потврдила је високу поузданост апликације, чиме је успостављена веза између теоријске механике и практичне софтверске имплементације у домену пројектовања.
Примена Зенеровог модела вискоеластичног тела у анализи ослањања седишта
У раду је анализиран проблем преноса вибрација са шасије на седиште аутомобила при његовом наиласку на неравну подлогу. Вискоеластични елемент који моделира суспензију биће описан Зенеровим моделом. Приказани су резултати нумеричких симулација за два карактеристична случаја побуде и то побуда са појединачним поремећајем и стохастичка побуда.
Одржавање квалитета унутрашње средине у просторијама са 3D штампањем на бази смола и UV извора – емисије VOC и стратегије вентилације
У уводном делу, на основу претходних студија и вредности добијених експериментима, усвајају се концентрације органских испарљивих једињења, након чега се врши упоредна анализа са резултатима изведеног експеримента. Истраживање је спроведено у школској учионици у којој се налазе три mSLA штампача. Циљ рада је сагледавање утицаја услова очвршћавања на својства и квалитет ваздуха у просторији. Приликом извођења експеримента коришћени су сензори SEN55 и SCD41 ради мерења концентрација загађујућих материја. У закључку су дате препоруке и мере за унапређење квалитета ваздуха у просторији, као и правци даљих истраживања.
UPOREDNA ANALIZA FOTONAPONSKE ELEKTRANE SNAGE 1MW SA FIKSNIM I ROTIRAJUĆIM NOSEĆIM SISTEMOM NA TERITORIJI REPUBLIKE SRPSKE
Analiza se bavi razmatranjem mogućnosti korištenja solarne energije kroz fotonaponsku elektranu snage 1MW. Poseban akcenat stavljen je na analizu dva tehnička rješenja, sistem sa fiksnim nagibnim uglom i sistem sa horizontalnim rotirajućim stolovima za prećenje Sunca. U okviru analize predstavljeni su osnovni principi rada fotonaponskog sistema, rezultati proračuna i izvršeno je poređenje dobijenih vrijednosti i prednosti i nedostataka svakog od rješenja.
ANALIZA TOKOVA MATERIJALA FOTONAPONSKIH PANELA
U ovom radu je dat prikaz jednog od problema koji је usko vezan za sektor energetike i sektor zaštite životne sredine, a to je proizvodnja električne energije iz fotonaponskih panela i управљање отпадом који настаје nakon isteka njihovog životnog veka. Na samom početku dat je opis osnovnih elemenata fotonaponskih panela, nakon čega slede odgovori na pitanja vezana za metodu Analize tokova materijala, njen značaj I mogućnost primene u energetici. U ovom radu je takođe predstavljen model cirkularne.
Примена модерних алгоритама и метода у системима аутономних возила
Овај рад проучава и примењује савремене алгоритме и методе за перцепцију околине и планирање кретања у системима аутономне вожње. Повезујући теоријске основе и имплементацију у програмском језику Пајтон, детаљно су истражене три целине: детекција и праћење саобраћајне траке методама компјутерске визије, имплементација алгоритама за планирање оптималне путање (BFS, DFS и А* алгоритам) и креирање CNN модела за класификацију саобраћајних знакова на скупу података GTSRB.
Примена предиктивне аналитике у анализи саобраћајних незгода у београду путем Power BI алата
Рад приказује примену предиктивне аналитике у анализи саобраћајних незгода у Београду за период 2020–2025. Полазни подаци, преузети са платформе отворених података Републике Србије, обрађени су у Python-у и Power BI-ју. Применом техника чишћења, моделовања и визуализације развијени су регресиони, класификациони и кластер модели ради предвиђања ризичних периода и локација. Резултати су приказани кроз интерактивни Power BI dashboard са временским трендовима, географским расподелама и прогнозама броја незгода. Анализа указује на сезонске и просторне обрасце који могу допринети унапређењу безбедности саобраћаја.
Дигитални близанци у предиктивном одржавању уз примјену вјештачке интелигенције
У овом раду дат је систематски преглед литературе на тему дигиталних близанаца у предиктивном одржавању уз примјену вјештачке интелигенције. На почетку су представљене теоријске основе које читаоца уводе у кључне појмове. Затим је корак по корак описана методологија претраге и селекције радова. Резултати анализе представљени су графички, путем разних дијаграма који пружају визуелни увид у стање и трендове у области. У завршном дијелу рада представљени су коначни резултати анализе садржаја селектованих радова из прве фазе, уз наглашавање начина на које ови радови доприносе одговарању на постављена истраживачка питања и развоју области дигиталних близанаца у контексту предиктивног одржавања.
Идентификација и анализа техничког дуга у софтверу за заказивање термина
Технички дуг је метафора која описује креирање компромиса у изради изворног кода, где се одлуке доносе ради бржег развоја у кратком року, али касније стварају додатне трошкове кроз одржавање и дораду. Овај концепт обухвата не само кодирање, већ и шири оквир планирања рокова, испорука и функционалности пројекта. Циљ рада је да објасни основу техничког дуга и његову категоризацију, укаже на утицај у развоју софтвера и уради анализу појаве техничког дуга у реалном систему софтвера за заказивање термина. Резултати показују да су најизраженији архитектонски, дизајнерски и дефектни дуг, док су променљиви захтеви и временски притисак кључни фактори њиховог настанка.
Моделовање евакуације Српског народног позоришта у Новом Саду
У оквиру истраживања спроведена је анализа услова евакуације, прорачун евакуације, креиран је модел евакуације и спроведена је симулација евакуације из Српског народног позоришта у Новом Саду у случају пожара. Циљ рада је да се, путем компаративне анализе резултата добијених софтверским моделом (Патхфиндер) и анализом испуњености техничких захтева безбедне евакуације, установе недостаци и формулише предлог мера за унапређење безбедности од пожара и услова евакуације Српског народног позоришта у Новом Саду.
Upravljanje rizikom od katastrofalnih događaja i požara
Упоредна анализа примене RTK и PPK метода у поступку uav фотограметрије
У оквиру овог рада реализовано је поређење две методе прикупљања просторних података уз помоћ беспилотне летелице - метода са оријентационим тачкама GCP (енг. Ground Control Point) и кинематичка метода са накнадном obradom PPK (енг. Post Processing Kinematic). Урађена је комплетна фотограметријска обрада прикупљених података, укључујући генерисање облака тачака и дигиталног модела терена. За сваки метод извршена је анализа тачности добијених резултата, посебно у погледу хоризонталне и вертикалне тачности. Добијени подаци су упоређени и критички анализирани са аспекта тачности, ефикасности и применљивости у различитим условима.
Израда геопортала за заштићена подручја: од модела до коначног производа
Геопортал за заштићена подручја развијен је у складу са INSPIRE директивом. Модел базе података креиран је у Еnterprise Architect-у, подаци су усклађени помоћу FME-а и публиковани на GeoServer, а на самом крају је израђена веб апликација с основним функционалностима геопортала.
Пројектовање и имплементација паметног система за паркирање
Задатак паметног система за паркирање обрађује развој аутоматизованог система затвореног типа за управљање паркинг местима, заснованог на NFC/RFID идентификацији корисника. Систем интегрише сензоре, актуаторске механизме, програмабилни контролер и визуелне индикаторе заузетости. Посебан акценат је стављен на пројектовање штампане електронске плоче (PCB), софтверску архитектуру и дизајн макете. Систем омогућава и екстерно управљање, чиме се проширују његове функционалне могућности. Рад описује све фазе развоја – од хардверске организације и комуникационих протокола, преко софтверских алгоритама, до израде макете и апликације за екстерно управљање паркингом.
Развој система за детекцију цурења на мотору центрифугалних пумпи
У овом раду представљен је развој и израда аутоматизованог система за тестирање заптивки на склопу мотора пумпе. Циљ пројекта је унапређење контроле квалитета и елиминација неисправних производа из производног процеса. Систем је пројектован као комбинација пнеуматских и електричних елемената, управљаних преко ПЛЦ контролера и ХМИ интерфејса, који омогућавају потпуну аутоматизацију процеса тестирања.
Упоредна анализа софтвера за израду архитектонских рендера на примерима ентеријера
Истраживање се базира на упоредној анализи два софтвера за израду архитектонских приказа, Анрил Енџина (енг. Unreal Engin) и Ви-реја (енг. V-ray). Поређење се темељи на примерима сцена из ентеријера, у циљу процене рада у програмима и крајњег степена реалистичности приказа.